"SETSWANA PUO YA GAE R-3 Puisokaelo ka ditlhopha Morutabana o dira le ditlhopha di le 2 ka letsatsi a dirisa metsotso e le 15 le setlhopha sengwe le sengwe. Setlhopha sengwe le sengwe se dira le morutabana gabedi ka beke. Morutabana o dira le ditlhopha tsa barutwana ba bokgoni jo bo tshwanang, a ba lebaganya le ditlhangwa tse di mo kgatong ya go rutiwa (a dirise ditlhangwa tse di bonolo go na le tse di dirisitsweng mo puisokopanelong ka temogo ya mafoko a a nepagetseng a a fetang 95% fa a buisa setlhangwa). Dibuka tsa puiso tse di tlhophilweng ka seemo di tla dirisiwa gantsi. • Buisetsa kwa godimo le ka setu ka maemo a gago mo setlhopheng sa puisokaelo le morutabana, ke gore, setlhopha sotlhe se buisa kgang e e tshwanang e e ikaegileng ka maemo a go ruta puiso mo setlhopheng • Dirisa ditshwantsho mo setlhangweng gore o se tlhaloganye • Dirisa mafoko a a nnang a le teng mo phaposiborutelong, medumopuo, tshekatsheko ya tiriso le popego fa o buisa. • Bontsha fa o tlhaloganya matshwaopuiso fa o buisetsa kwa godimo (dikhutlo, diphegelwana, matshwao a potso le matshwao tsiboso) • Tswelela go aga tlotlofoko go tswa mo lenaneong la go buisa le le sa rulaganngwang, tlhatlhamano ya go buisa e e tlhophilweng ka seemo le lenaane la mafoko a a tlhagelelang kgapetsakgapetsa Puiso ka bobedi kgotsa ka nosi (gararo mo bekeng) Simolola go ruta puiso ka bobedi kgotsa ka nosi. Tlhopha ditlhangwa tse di tlwaelegileng kgotsa di le mo maemong a morutwana a ka kgonang go buisa a le nosi (tse di leng bonolo mo go tse di dirisiwang mo puisokopanelong go feta 95% ya temogo ya nepagalo ya mafoko fa a buisa setlhangwa) • Buisa ka nosi sk. dibuka tsa ditshwantsho, dikarata tsa poko, dibuka tsa dikgang go tswa kwa laeborari kgotsa go tswa kwa sekhutlwaneng sa puiso sa phaposiborutelo TLHATLHOBO Ditshitsinyo tsa ditirwana tsa Tlhatlhobo e e sa tlhomamang: Medumopuo: (Tiro ya molomo kgotsa tiragatso) • Boeletsa setlhopha sa mafoko a a nang le ditumanosi tse dikhutshwane: fa, mo, ga • Lemoga mafoko a a rumisanang (sk. agile, adile, amile). • Bopa mafoko a a nang le ditlhaka di le 3 le 4 o dirise ditlhakanosi le tse di pataganeng tse di rutilweng mo kgweditharong e • Buisa mafoko go tswa mo thutong ya medumopuo mo dipolelong le mo ditlhangweng tse dingwe. Tirwana 1 ya Tlhatlhobo e e tlhomameng: Medumopuo (Tiro ya molomo kgotsa tiragatso/ go kwala) • Supa kamano ya medumotlhaka ya ditlhakanosi tsotlhe • Boeletsa ditumammogo tse di pataganeng: th, tl, tlh kgo-mo, tha-mo, tlha-pa, tla-la, tshwa-ya • Lemoga ‘kg’ mo tshimologong ya mafoko sk. kg-omo, kg-wele. • Dirisa ditumammogo tse di pataganeng go aga le go kgaoganya mafoko,sk. tlo-tla • Boeletsa ditumammogo tse di pataganeng, tse di tlwaelegileng (ng, tlh, tl) mo bofelong jwa mafoko (sk. kga-ng, tlo-tla, tlho- tlha). • Lemoga ditumanosi tse di pataganeng: sk. aa mo go maaka le ee mo go seemo. Ditshitsinyo tsa ditirwana tsa Tlhatlhobo e e sa tlhomamang: Puiso: (Tiro ya molomo kgotsa tiragatso) Puisokopanelo • Buisa ditaelo tse di bonolo mo phaposing • Ranola ditshwantsho le dipapatso tse dingwe tse di gatisitsweng jaaka dinepe kgotsa dipapatso, go itirela kgang ya gago. Buisa ditshwantsho kgotsa dipapatso. • Buisang dibuka le morutabana (puisokopanelo) mme lo tlhalose dikakanyokgolo • Dirisa matshwaopono jaaka bokafantle jwa buka go bonelapele se kgang e leng ka ga sona le go tlhagisa tsibogo ya gago. • Supa dintlha tsa botlhokwa mo go se se buisitsweng jaaka, tatelano ya ditiragalo • Araba dipotso tsa maemo a a kwa godimo, pele ga, ka nako ya, le morago ga, go buisa setlhangwa sa kopanelo: ‘Go ne go tla diragala eng fa …’ 80 PEGELO YA PHOLISI YA KHARIKHULAMO LE TLHATLHOBO"